ARCHIVES HISTORIQUES 
DE LA COMMISSION 
 
 
 
COLLECTION RELIEE DES 
DOCUMENTS "COM" 
 
 
 
 
COM (84) 583 
 
 
 
Vol. 1984/0 226 
  
 
Disclaimer  
Conformém ent au règlement (CEE, Euratom) n° 354/83 du Conseil du 1er février 1983 
concernant l'ouverture au public des archives historiques de la Communauté économique 
européenne et de la Communauté européenne de l'énergie atomique (JO L 43 du 15.2.1983, 
p. 1), tel que modifié par le règlement (CE, Euratom) n° 1700/2003 du 22 septembre 2003 
(JO L 243 du 27.9.2003, p. 1), ce dossier est ouvert au public. Le cas échéant, les documents 
classifiés présents dans ce dossier ont été déclassifiés conformément à l'article 5 dudit 
règlem ent. 
In accordance with Council Regulation (EEC, Euratom) No 354/83 of 1 February 1983 
concerning the openi ng to the public of the historical archives of the European Econom ic 
Community and the European Atomic Energy Communit y (OJ L 43, 15.2.1983, p. 1), as 
amended by Regulation (EC, Euratom) No 1700/2003 of 22 September 2003 (OJ L 243, 
27.9.2003, p. 1), this f ile is open to the public. Where necessary, classified documents in this 
file have been declassified in conformity with Article 5 of the aforementioned regulation.  
In Übereinstimmung mit der Verordnung (EWG, Euratom) Nr. 354/83 des Rates vom  1. 
Februar 198 3 über die Freigabe der historischen Archive der Europäischen  
Wirtschaftsgemeinschaft und der Europäischen Atomgem einschaft (ABI. L 43 vom  15.2.1983,  
S. 1), geändert durch die Verordnung (EG, Euratom) Nr. 1700/2003 vom 22. Septem ber 2003  
(ABI. L 243 vom 27 .9.2003, S. 1), ist diese Datei der Öffentlichkeit zugänglich. Soweit  
erforderlich, wurden die Verschlusssachen in dieser Datei in Übereinstimmung mit Artikel 5  
der genannten Verordnung freigegeben.  
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
COM(84) 583 τελικό  
Βρυξέλλες, 26 Οκτωβρίου 1984
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ  
ΓΙΑ ΤΟ ΦΥΣΙΚΟ ΑΕΡΙΟ
CΟΜ(84) 583 τελ ικ ό

ΠΕΡΙΕΧΟΜΕΝΑ
Σελ ί  6α
1. Εισαγωγή 1
2. Πρόσφατες εξελίξεις 2
3. Η θέση του φυσικού αερίου στο συνολικό
ενεργειακό ισοζύγιο 3
4. Μελλοντικός εφοδιασμός και ασφάλεια 6

- 1 -
1. Εισαγωγή
1.1. Στην προηγούμενη ανακοίνωση της Επιτροπής στο Συμβούλιο 
για το φυσικό αέριο, ΟΟΜ(84)120, του Απριλίου του 1984, 
δόθηκε ιδιαίτερη προσοχή στις προοπτικές προμήθειας φυσι­
κού αερίου μέχρι το έτος 2000 και στη λήψη μέτρων ασφαλείας.
1.2. Η ανακοίνωση συζητήθηκε από το Συμβούλιο Ενέργειας στη 
συνεδρίασή του της 22ας Μαϊου. Προκειμένου να διευκολυνθεί 
η συζήτηση για τις κατευθυντήριες γραμμές της πολιτικής 
φυσικού αερίου στην επόμενη συνεδρίαση του Συμβουλίου 
Ενέργειας, ζητήθηκε από την Επιτροπή να μελετήσει το ρόλο 
του φυσικού αερίου στο συνολικό ενεργειακό ισοζύγιο και
να αναπτύξει περαιτέρω τα θέματα της διαφοροποίσης των 
προμηθειών και των μέτρων ασφαλείας.
1.3. Στη σύνταξη της μελέτης αυτής, η Επιτροπή δέχθηκε πολύτιμη 
βοήθεια από τους εμπειρογνώμονες των κρατών μελών.

- 2 -
2. Πρόσφατες εξελίξεις
2.1. Προτού αναπτυχθούν τα κυριότερα ζητήματα που αφορούν τον 
εφοδιασμό της Κοινότητας σε φυσικό αέριο, είναι αναγκαίο 
να συμπληρωθεί η εικόνα της κατάστασης με ορισμένες από
τις σημαντικότερες εξελίξεις που μεσολάβησαν από τον Απρίλιο.
2.2. Η επάνοδος της ζήτησης φυσικού αερίου που σημειώθηκε για 
πρώτη φορά το 1983 μετά από τρία έτη μείωσης, συνεχίστηκε 
το 1984. Τους πρώτους οκτώ μήνες σημειώθηκε αύξηση κατά 
8,1% σε σύγκριση με το προηγούμενο έτος.
2.3. Οι εισαγωγές από τρίτες χώρες για την ίδια περιόδο αυξήθηκαν 
σε ποσοστό ανώτερο του 20%, ενώ σημειώθηκε αύξηση κατά 2,5% 
της εσωτερικής παραγωγής.
2.4. Συνεχίστηκαν οι διαπραγματεύσεις μεταξύ των κυβερνήσεων του 
Ηνωμένου Βασιλείου και της Νορβηγίας για την αγορά αερίου 
από το ΘΙθίρηθΓ, χωρίς όμως να επιτευχθεί ακόμη συμφωνία.
2.5. Οι διαπραγματεύσεις μεταξύ της Ιρλανδίας και του Ηνωμένου 
Βασιλείου (Βόρεια Ιρλανδία) για την πώληση φυσικού αερίου 
από το πεδίο του ΚιηεσΙθ ναυάγησαν λόγω ασυμφωνίας στο ζή­
τημα της αναθεώρησης της αρχικής τιμής αγοράς, αιτήματος που 
διατυπώθηκε από το Ηνωμένο Βασίλειο.
2.6. Το Μάιο του 1984, η Ιταλία ολοκλήρωσε την επαναδιαπραγμάτευση 
του πλαισίου συμφωνίας στο οποίο κατέληξε με την ΕΣΣΔ το 1981. 
Σύμφωνα με τους αναθεωρημένους όρους μειώνονται οι υποχρεώ­
σεις προμήθειας και οι τιμές. Επίσης η Ομοσπονδιακή Δημοκρα­
τία της Γερμανίας επαναδιαπραγματεύθηκε με ανάλογα αποτελέσμα­
τα τις ποσότητες και τους όρους παραδόσεως της σύμβασής της
με την ΕΣΣΔ.
2.7. Η ΕΣΣΔ πρότεινε στο Βέλγιο βραχυπρόθεσμες προμήθειες για τον 
εφοδιασμό της βελγικής βιομηχανίας λιπασμάτων. Τελικά το 
Βέλγιο δεν προμηθεύτηκε το αέριο αυτό, δεδομένου ότι οι Κάτω 
Χώρες πρότειναν ειδικό διακανονισμό.

- 3 -
3. Η θέοη του φυσικού αερίου στο συνολικό ενεργειακό ισοζύγιο
3.1. Ενωρίτερα κατά τη διάρκεια του τρέχοντος έτους, η Επιτροπή, κατά 
την ανασκόπηση της προόδου που έχει επιτελεστεί προς την κατεύθυν­
ση της υλοποίησης των στόχων για το 1990 (1), παρουσίασε τις 
πλέον πρόσφατες προβολές από τα κράτη μέλη του ενεργειακού εφοδια­
σμού και της ζήτησης για το διάστημα μέχρι τα τέλη της δεκαετίας. 
Πολλές από τις προβολές αυτές έγιναν με βάση την υπόθεση της 
επιστροφής σε ουσιαστικά και σταθερά επίπεδα οικονομικής ανάπτυξης 
από τα μέσα της δεκαετίας του '80 (με μέσο ετήσιο όρο 2,4%) και της 
εξακολούθησης της βελτίωσης της ενεργειακής κατανάλωσης ανά μονά­
δα παραγομένου προϊόντος, αν και με χαμηλότερους ρυθμους απ ό,τι 
τα τελευταία έτη. Τελικά, και αφού ληφθούν υπόψη όλοι οι ανωτέρω 
παράγοντες, αναμένεται αύξηση της ενεργειακής ζήτησης κατά 17% 
στο διάστημα 1982-1990, ενώ η αύξηση της ζήτησης φυσικού αερίου 
προβλέπεται κατά τι μεγαλύτερη, με αποτέλεσμα μία ελαφρά αύξηση 
για την εν λόγω περίοδο του μεριδίου της αγοράς που αναλογεί
στο φυσικό αέριο. Ανάλογες προβολές αποτελούν τη βάση των αριθμη­
τικών στοιχείων και αναλύσεων που περιλαμβάνει η τελευταία ανά­
λυση της Επιτροπής για τις προμήθειες φυσικού αερίου (C0M(84)120).
3.2. Νεώτερες πληροφορίες από τα κράτη μέλη υποδηλώνουν μία μεγαλύτερη 
αβεβαιότητα για την πιθανή εξέλιξη της ενεργειακής ζήτησης και 
τις μέσο- και μακροπρόθεσμες προοπτικές κάθε τύπου καυσίμου. 
Ιδιαίτερα αβέβαιες είναι οι τάσεις της οικονομικής ανάπτυξης,
της εξέλιξης της δομής της βιομηχανίας και των επιπτώσεών της 
στην ενεργειακή ζήτηση, όπως επίσης και της εξέλιξης των ενεργεια­
κών τιμών, ιδίως των μεσοπρόθεσμων. Ελλείψει λοιπόν ομοφωνίας 
στις προβλέψεις για τις μελλοντικές οικονομικές και ενεργειακές 
συνθήκες, καθίσταται ασαφέστερο το πλαίσιο χάραξης πολιτικής για 
τους συγκεκριμένου τομείς, συμπεριλαμβανομένου του αερίου.
3.3. Στο πλαίσιο της προετοιμασίας συζητήσεων στο Συμβούλιο για τον 
καθορισμό ενεργειακών στόχων πέραν του 1990, οι υπηρεσίες της 
Επιτροπής προβαίνουν σε ευρεία ανάλυση της μελλοντικής σχέσης 
προσφοράς και ζήτησης μέχρι το 2000. Τα αποτελέσματα της εργασίας 
αυτής θα συζητηθούν με εμπειρογνώμονες από τα κράτη μέλη.
3.4. Επί του παρόντος, το ποσοστό της συνολικής ζήτησης πρωτογενούς

- 3α -
ενέργειας που καλύπτεται από το φυσικό αέριο ανέρχεται σε 18%. 
Είναι πιθανό, εφόσον δεν μεταβληθούν οι συνθήκες, να προβλεφθεί 
ότι το φυσικό αέριο θα διατηρήσει το ποσοστό αυτό της αγοράς. 
Δεν είναι ωστόσο βέβαιο ότι οι συνθήκες θα παραμείνουν αμετά­
βλητες. Αντίθετα, μπορεί να σημειωθούν σημαντικές αλλαγές.
(1) Έγγρ. ΟΟΜ(84)87 τελικό
ΟΟΜ(84)88 τελικό

- 4
3.5. Σε αντίθεση με την αβεβαιότητα που επικρατεί όοον αφορά τη μελλο­
ντική εξέλιξη της ζήτησης φυσικού αερίου στην Κοινότητα, φαίνεται 
ότι είναι ευρέως αποδεκτό ότι στην αγορά φυσικού αερίου, θα αυξά­
νεται το ποσοστό αερίου που θα καταναλώνεται από τον τομέα της 
δημόσιας διανομής. Αντίθετα, επικρατεί μεγαλύτερη αβεβαιότητα 
για την εξέλιξη της κατανάλωσης φυσικού αερίου στη βιομηχανία
και τους δημόσιους σταθμούς ηλεκτροπαραγωγής.
3.6. Εξετάζοντας τις μελλοντικές τάσεις της ζήτησης φυσικού αερίου, 
είναι χρήσιμο να γίνεται διάκριση μεταξύ των μεσοπρόθεσμων και 
μακροπρόθεσμων προοπτικών. Προς το παρόν υπάρχει πλεονάζουσα 
προσφορά φυσικού αερίου στην Κοινότητα, γεγονός που αποτελεί τον 
άξονα των βραχυπρόθεσμων εξελίξεων. Από το 1980 και μετά η ζήτη­
ση φυσικού αερίου έχει μειωθεί, ακολουθώντας την εξέλιξη της ενερ­
γειακής ζήτησης γενικότερα, χωρίς ανάλογη μείωση της προσφοράς. 
Πολλές από τις ισχύουσες συμβάσεις προμήθειας, οι οποίες έχουν 
συναφθεί κατά τη δεκαετία του '70, όταν οι προοπτικές για τη ζή­
τηση και τις τιμές τελικής κατανάλωσης ήταν αισιόδοξες, έχουν 
ανελαστικούς όρους όσον αφορά την τιμή και την παράδοση. Το γε­
γονός αυτό έχει οδηγήσει σε μια κατάσταση όπου περισσότερο αέριο είναι 
συμβατικά διαθέσιμο απ'ό,τι απαιτείται.  Τα κράτη μέλη αντιμετωπίζουν 
την κατάσταση αυτή με διάφορους τρόπους. Σε χώρες όπως το Βέλγιο, 
η Δανία, η Ιρλανδία, η Ιταλία και οι Κάτω Χώρες, μέρος του πλεο­
νάσματος πωλείται σε δημόσιους σταθμούς ηλεκτροπαραγωγής. Επι­
πλέον, οι συμβάσεις εισαγωγής γίνονται αντικείμενο επαναδιαπραγμά­
τευσης με σκοπό να επιτευχθεί μεγαλύτερη ελαστικότητα προμήθειας, 
ενώ η εσωτερική παραγωγή κυμαίνεται σε χαμηλότερα επίπεδα από
τα προβλεπόμενα. Η σημερννή κατάσταση που χαρακτηρίζεται από 
την πλεονάζουσα προσφορά μπορεί να διαρκέσει επί σειρά ετών, ενώ 
κάθε κράτος μέλος θα την αντιμετωπίσει με τον τρόπο του.
3.7. Είναι δυσκολότερο να εκτιμηθούν οι μακροπρόθεσμες προοπτικές της 
ζήτησης φυσικού αερίου, είναι όμως σαφές ότι το επίπεδο της ζή­
τησης θα εξαρτάται από τη σχέση των τιμών του φυσικού αερίου με 
τις τιμές των ανταγωνιστικών καυσίμων στις αγορές τελικής κατα­
νάλωσης. Καθοριστικό ρόλο στις μελλοντικές εξελίξεις θα διαδραμα­
τίσουν οι τιμές προμήθειας τις οποίες οι εταιρίες αερίου της Κοι­
νότητας θα καταβάλλουν μακροπρόθεσμα στους παραγωγούς. Όσο περισ­
σότερο επωφεληθούν οι εισαγωγείς της Κοινότητας από τον ενδεχόμενο

-  4α -
ανταγωνισμό μεταξύ των παραγωγών αερίου, τόσο μεγαλύτερες θα είναι  
οι δυνατότητες διασφάλισης των σημερινών αγορών ή και αύξησης  
ακόμη του ποσοστού της αγοράς. Εάν, ωστόσο, οι συμβάσεις εισα­
γωγής παραμείνουν μακροπρόθεσμα ανελαστικές όσον αφορά τις τιμές  
και τους όρους παράδοσης, το φυσικό αέριο θα χάσει την ανταγω-  
νιστικότητά του στην αγορά. Αυτό θα είχε ως αποτέλεσμα την απώ­
λεια αγορών, ανεπανόρθωτη σε ορισμένες περιπτώσεις, και τη στα­
θερή μείωση του ποσοστού αγοράς.

-  5
3.8. Μολονότι η τιμή αποτελεί βασικό στοιχείο καθορισμού του μεριδίου  
της αγοράς που καταλαμβάνει το φυσικό αέριο, δεν αποτελεί τον  
μοναδικό καθοριστικό παράγοντα. Το φυσικό αέριο παρουσιάζει ορι­
σμένα εγγενή πλεονεκτήματα έναντι των αντίπαλων καυσίμων. Μεταξύ  
αυτών περιλαμβάνεται ο σεβασμός του περιβάλλοντος από το σημείο  
παραγωγής στο σημείο της τελικής κατανάλωσης, ο εύκολος έλεγχος  
και ο υψηλός βαθμός αποτελεσματικότητας. Η βιομηχανία αερίου  
έχει αναγνωρίσει το γεγονός ότι πρέπει να εκμεταλλευθεί τα εγ­
γενή αυτά πλεονεκτήματα, με αποτέλεσμα να έχει σημειωθεί πρόοδος  
στον τεχνικό τομέα, επί παραδείγματι στην κατασκευή λεβήτων  
συμπυκνώσεως και θερμικών αντλιών που λειτουργούν με φυσικό  
αέριο. Η ποιότητα εξάλλου του μάρκετιγκ που θα χρησιμοποιη­
θεί από τη βιομηχανία αερίου θα παίξει σημαντικό ρόλο στον επη-  
ρεασμό των μελλοντικών πωλήσεων φυσικού αερίου έναντι των αντα­
γωνιστικών καυσίμων.
3.9. Δεδομένης της ενδεχόμενης μακροπρόθεσμης προσφοράς φυσικού αε­
ρίου και της συνεχιζόμενης πολιτικής της Κοινότητας για τη δια­
φοροποίηση των πηγών ενεργεί ας και την απομάκρυνση από το πετρέ­
λαιο, είναι προς το συμφέρον της Κοινότητας να εξακολουθήσει στο  
μέλλον το φυσικό αέριο να διαδραματίζει σημαντικό ρόλο στην κά­
λυψη των ενεργειακών αναγκών της Κοινότητας. Στο βαθμό που οι  
εισαγωγείς της Κοινότητας μπορούν να εκμεταλλευθούν τον ανταγω­
νισμό μεταξύ των παραγωγών αερίου, όπως προαναφέρθηκε, η Επιτρο­
πή θα ευνοούσε την περαιτέρω διείσδυση του^φυσικού αερίου στη  
συνολική ενεργειακή αγορά, με την προϋπόθεση της μη υπερβολικής  
εξάρτησης από πηγές εκτός ΟΟΣΑ.

-  6 -
4. Μελλοντικός εφοδιασμός και οτην ασφάλεια
4.1. Οι μακροπρόθεσμες προοπτικές εφοδιασμού της Κοινότητας αναλύθηκαν  
εις βάθος στην τελευταία ανακοίνωση προς το Συμβούλιο.
4.2. Παρά την αυξανόμενη αβεβαιότητα όσον αφορά την εξέλιξη της ζήτη­
σης -θέμα που αναπτύχθηκε στο προηγούμενο μέρος- η εξάρτηση της  
Κοινότητας από τις εισαγωγές αναμένεται να ανέλθει σε ποσοστό  
40% το 1990 και σε 50% τουλάχιστον το 2000. Μπροστά στην προο­
πτική αυτή το Συμβούλιο Ενέργειας, στη συνεδρίασή του της 22ας  
Μα'ίου 1984, υπογράμμισε την ανάγκη λήψεως μέτρων ασφάλειας, συμπε-  
ριλαμβανομένης της διαφοροποίησης των πηγών εφοδιασμού και της  
στενής διασυνοριακής συνεργασίας.
4.3. Η διαθεσιμότητα αερίου από την εσωτερική παραγωγή και τις συμβα­
τικές εισαγωγές είναι τέτοια ώστε η αγορά αερίου αναμένεται να  
παραμείνει πλεονασματική επί σειρά ετών.
4.4. Η κατάληξη της επαναδιαπραγμάτευσης υφισταμένων συμβάσεων εισαγω­
γής, οι οποίες θα διεξαχθούν τα προσεχή έτη, ιδίως αυτών που αφο­
ρούν την Αλγερία και την ΕΣΣΔ, θα καθορίσει σε σημαντικό βαθμό  
την εξέλιξη της ζήτησης στις αγορές κρατών μελών όπως σημειώνε­
ται ανωτέρω, οι εν λόγω συμβάσεις είχαν συναφθεί σε περίοδο κατά  
την οποία οι προβλέψεις για τις δυνατές τιμές στις αγορές τελι­
κής κατανάλωσης, την αύξηση της ενεργειακής κατανάλωσης και ιδίως  
την αύξηση της κατανάλωσης φυσικού αερίου ήταν όλες αισιόδοξες.
Αυτό είχε σαν αποτέλεσμα τον καθορισμό τιμών και ελάχιστου ύψους  
προμηθειών που δεν συμβιβάζονται με την κατάσταση των σημερινών  
και μελλοντικών αγορών τελικής κατανάλωσης. Πάντως είναι προς  
το συμφέρον τόσο της Κοινότητας, όσο και των προμηθευτών της,
να εξευρεθούν θέσεις οι οποίες θα επιτρέψουν στο φυσικό αέριο  
να καταλάβει το ποσοστό της αγοράς ενεργεί ας το οποίο ανταπο-  
κρίνεται στη δυνητική διαθεσιμότητά του.
4.5. Το φυσικό αέριο αντιμετωπίζει τον ανταγωνισμό άλλων καυσίμων,
με αποτέλεσμα οι εταιρίες διανομής φυσικού αερίου να χρειάζονται  
μεγαλύτερα περιθώρια ελαστικότητας στην τιμή και τους όρους προ­
μήθειας από τους προμηθευτές τους. Η Επιτροπή πιστεύει ότι η  
ανταγωνιστικότητα του φυσικού αερίου στις διάφορες αγορές τελικής  
κατανάλωσης για τα επόμενα έτη αποτελεί θέμα αποφασιστικής σημασίας.

7
4.6. Ένας από τους κινδύνους της σημερινής πλεονάζουσας προσφοράς,  
σε συνδυασμό με την αβεβαιότητα όσον αφορά την εξέλιξη της ζή­
τησης, θα ήταν η ανασταλτική επίδραση στις κοιτασματολογικές  
εξερευνητικές δραστηριότητες στην Κοινότητα, με αποτέλεσμα χαμη  
λότερη μακροπρόθεσμη εσωτερική παραγωγή. Εν όψει της αναμενό­
μενης αύξησης της εξάρτησης από τις εισαγωγές αερίου, και στο  
πλαίσιο του στόχου της Κοινότητας για την περαιτέρω μείωση της  
εξάρτησής της από το πετρέλαιο, είναι σημαντικό να εξακολουθή­
σουν τα κράτη μέλη να προάγουν και να διασφαλίζουν ένα υψηλό  
επίπεδο εξερευνητικών κοιτασματολογικών δραστηριοτήτων.
4.7. Από τις αρχές ή τα μέσα της δεκαετίας του '90 και στο εξής θα  
υπάρξει ανάγκη εισαγωγής πρόσθετων ποσοτήτων φυσικού αερίου.
Οι παραδοσιακοί προμηθευτές, δηλ. η Νορβηγία, η Αλγερία και η  
ΕΣΣΔ φαίνεται ότι έχουν σε μεγαλύτερο βαθμό από ό,τι άλλοι τη  
δυνατότητα να ανταποκριθούν στις ανωτέρω ανάγκες εισαγωγής.  
Ενδέχεται επίσης η Νιγηρία, το Καμερούν και η Ακτή Ελεφαντοστού  
να προμηθεύσουν ορισμένες ποσότητες αερίου πριν από το τέλος  
του αιώνα. 0 Καναδάς, το Αμπου-Ντάμπι και το Κατάρ φαίνεται να  
αποτελούν πλέον μακροπρόθεσμες προοπτικές, οι οποίες είναι πιθα­
νότερο να διαδραματίσουν σημαντικό ρόλο τον επόμενο αιώνα.
Όσον αφορά τον Καναδά, η πρόσφατη αναβολή του πειραματικού έργου  
της Αρκτικής (Arctic Pilot Project) από τους εκτελεστές του  
ενισχύει την άποψη αυτή. Εν πάση περιπτώσει, οι δυνατότητες  
εφοδιασμού από εξωτερικές πηγές υπερβαίνουν κατά πολύ τις προ-  
βλεπόμενες ανάγκες εισαγωγής.
4.8. Από την άποψη της ασφάλειας του εφοδιασμού, οι εισαγωγές πρέπει  
να διαφοροποιηθούν.
4.9. Η κατάληξη των διαπραγματεύσεων που διεξάγουν οι Κάτω Χώρες για  
την εξαγωγή πρόσθετων ποσοτήτων στους πελάτες τους της ηπει­
ρωτικής Ευρώπης καθώς και στο Ηνωμένο Βασίλειο, των διαπραγμα­
τεύσεων μεταξύ της Νορβηγίας και του Ηνωμένου Βασιλείου, σχε­
τικά με το Sleipner, καθώς και οι αναμενόμενες διαπραγματεύσεις  
για το TroLl μεταξύ της Νορβηγίας και των διαφόρων ευρωπαϊκών  
εταιριών διανομής, θα επηρεάσουν σε σημαντικό βαθμό την ασφάλεια  
εφοδιασμού της Κοινότητας για τη δεκαετία του '90. και μετά.
4.10. Ειδικότερα όσον αφορά το ΤγοΙΙ, πρέπει να ληφθούν υπόψη τα με­
γάλα διαστήματα που μεσολαβούν από την παραγγελία μέχρι την  
εκτέλεσή της, ενώ για να προμηθεύεται η Κοινότητα ποσότητες από  
το ΤγοΙΙ κατά το δεύτερο ήμισυ της δεκαετίας του '90, πρέπει  
να ληφθούν αποφάσεις σύντομα. Στις αρχές του επόμενου αιώνα  
ενδέχεται η παραγωγή από το κοιτασματοφόρο αυτό πεδίο να καλύ­
πτει ποσοστό 20% περίπου του συνολικού εφοδιασμού της Κοινότη­
τας σε αέριο.

-  8 -
4.11. Τόσο η ΕΣΣΔ όσο και η Αλγερία θα μπορούσαν, με σχετικά μικρή  
αύξηση του κόστους και με μικρά διαστήματα γνωστοποίησης, να  
διαθέσουν μεγάλες πρόσθετες ποσότητες στην Κοινότητα. Η ΕΣΣΔ  
θα είναι σε θέση να εξάγει μεγάλες πρόσθετες ποσότητες στην  
Ευρώπη χωρίς να χρειαστεί η δημιουργία νέου μεταφορικού δυνα­
μικού. Στην περίπτωση δημιουργίας πρόσθετου δυναμικού μετα­
φοράς, θα ήταν δυνατό να διατεθούν ακόμη μεγαλύτερες ποσότητες.  
Με το εφεδρικό δυναμικό της υφιστάμενης υποδομής θα ήταν δυνα­
τό να διατεθούν πρόσθετες ποσότητες από την Αλγερία ως υγραέ­
ριο και/ή μέσω του αγωγού ΤΓθηεΓΠβό στην Ιταλία.
4.12. Κατά συνέπεια, στην περίπτωση που η λήψη αποφάσεων σχετικά με  
νέες συμφωνίες εισαγωγής καθυστερήσει μέχρις ότου αποσαφηνισθεί  
η πορεία της ζήτησης, οι πιθανότεροι προμηθευτές στους οποίους  
θα κατέφευγε η Κοινότητα και οι οποίοι είναι σε θέση να την  
εφοδιάσουν σύντομα και με λογική πρόσθετη επιβάρυνση, θα ήταν
η Αλγερία και ΕΣΣΔ, χώρες εκτός ΟΟΣΑ.
4.13. Από την άλλη πλευρά, η έγκαιρη σύναψη σύμβασης για την προμή­
θεια ποσοτήτων από το Troll θα εξαρτηθεί σε πολύ μεγάλο βαθμό  
από τη διαπραγμάτευση μιας ικανοποιητικής τιμής του αερίου και  
άλλων όρων προμήθειας, ικανών να προωθήσουν την ανάπτυξη των  
αποθεμάτων, διατηρώντας την ανταγωνιστικότητα έναντι των άλλων  
πηγών ενεργείας και καυσίμων.
4.14. Μολονότι το δίλημμα που περιγράφεται ανωτέρω αναγνωρίζεται  
εδώ και κάποιο χρονικό διάστημα, δεν έχουν ακόμη αρχίσει δια—  
πραγματεύσεις μεταξύ των νορβηγικών και κοινοτικών εταιριών  
αερίου.
4.15. Η Επιτροπή είχε διμερείς συνομιλίες με τη νορβηγική κυβέρνηση  
για ζητήματα ενεργείας και για το φυσικό αέριο. Σκοπεύει μά­
λιστα να συμπεριλάβει στις συνομιλίες αυτές και μία συζήτηση  
για τους λόγους ελλείψεως προόδου στην αξιοποίηση του Troll. 
Προφανώς οι συζητήσεις αυτές, τα αποτελέσματα των οποίων θα  
ανακοινώνονταν στο Συμβούλιο, δεν θα έπρεπε να επηρεάσουν
τη διαπραγμάτευση συγκεκριμένων συμβάσεων μεταξύ των ενδιαφε-  
ρόμενων εταιριών αερίου.
4.16. Η Επιτροπή πιστεύει ότι δεν θα ήταν σκόπιμο για την Κοινότητα  
να επιτρέψει ώστε ο βαθμός εξάρτησής της από τις εισαγωγές από  
χώρες εκτός ΟΟΣΑ κατά τη δεκαετία του '90 να υπερβεί τα επίπεδα  
που είναι ήδη αποδεκτά για το μέχρι το 1990 διάστημα, εκτός  
εάν τα ενδιαφερόμενο κράτη μέλη είχαν προηγουμένως μεριμνήσει  
για προσθέτους διακανονισμούς προκειμένου να εξασφαλίσουν
τον εφοδιασμό τους αε έκτακτες περιστάσεις.

-  9 -
4.17. Στο ΟΟΜ(84)120 διατυπώνεται η άποψη ότι η ο εφοδιασμός της Κοι­
νότητας θεωρείται ασψαλής μέχρι τις αρχές του 1990 λόγω των ει­
σαγωγών βάσει υφιστάμενων συμβάσεων αφενός, και αφετέρου των μέτρων  
ασφαλείας που έχουν ήδη ληφθεί και/ή προγραμματίζονται από τις  
βιομηχανίες αερίου των κρατών μελών. Λόγω της αναμενόμενης χαμη­
λότερης απ'ό,τι προβλεπόταν ζήτησης φυσικού αερίου, η κατάσταση  
από πλευράς ασφαλείας για το άμεσο μέλλον έχει βελτιωθεί.
4.18. Εκτός της διαφοροποίησης των πηγών εφοδιασμού, τα μέτρα ασφαλείας  
που προβλέπονται στην προηγούμενη ανακοίνωση περιλαμβάνουν τη  
δυνατότητα ραγδαίας αύξησης της εσωτερικής παραγωγής, πωλήσεις  
των οποίων οι συμβάσεις περιλαμβάνουν ρήτρα διακοπής, τους δια­
κανονισμούς αποθήκευσης και διασυνοριακής επιφυλακής. Το πρότυπο  
ασφαλείας που ορίστηκε ήταν η δυνατότητα για τη βιομηχανία αερίου  
να αντιμετωπίσει μία μείζονα διακοπή των προμηθειών (τουλάχιστον  
25% για διάστημα έξιι συνεχόμενων μηνών), με ελάχιστες μόνον επι­
πτώσεις για τον τελικό καταναλωτή.
4.19. Το ανωτέρω πρότυπο ασφαλείας πρέπει να προσαρμοστεί στην περαι­
τέρω αύξηση της εξάρτησης της Κοινότητας από τις εισαγωγές κατά  
τη δεκαετία του '90, και ειδικότερα από τις εισαγωγές από χώρες  
εκτός 00ΣΑ.
4.20. Ένας ακόμη λόγος για τον οποίο πρέπει να δοθεί ιδιαίτερη προ­
σοχή στο πρότυπο ασφαλείας είναι η αναμενόμενη αύξηση της ζήτη­
σης φυσικού αερίου στον τομέα της δημόσιας διανομής. Ιδίως στον  
τομέα αυτό θα ήταν άμεσες οι επιπτώσεις στους καταναλωτές από  
ενδεχόμενη διακοπή του εφοδιασμού, δεδομένου ότι έχουν πολύ  
μικρά περιθώρια να στραφούν προς άλλα καύσιμα.
4.21. Προκειμένου να παρακολουθεί τον εφοδιασμό και την ασφάλεια του  
εφοδιασμού της Κοινότητας σε φυσικό αέριο, η Επιτροπή θεωρεί  
σκόπιμο ορισμένα θέματα ζωτικής σημασίας να αποτελούν αντικεί­
μενο τακτικών αναλύσεων και συζητήσεων μεταξύ εθνικών εμπειρο­
γνωμόνων για το αέριο και της Επιτροπής. Στα θέματα αυτά θα  
περιλαμβάνονταν η εξέλιξη της κατάστασης του εφοδιασμού σε φυσι­
κό αέριο στο σύνολό της, η διαφοροποίηση των πηγών εφοδιασμού  
και τα μέτρα ασφάλειας καθώς και οι διαδικασίες που πρέπει να  
υιοθετηθούν σε έκτακτες περιστάσεις.